Eksempel på en slippvinkelkurve laget med den empiriske dekkmodellen Pacejka Magic Formula.
Innen kjøretøydynamikk er **dekkmodellering** en type flerlegeme-simulering (*multibody simulation*) brukt for å simulere oppførselen til dekk. I dagens modeller for simulering av biler er dekkmodellen den svakeste[*klargjør*] og vanskeligste delen å simulere.

Dekkmodeller kan klassifiseres basert på deres nøyaktighet og kompleksitet, og finnes i et spekter fra enklere empiriske modeller til mer komplekse fysiske modeller som er teoretisk baserte. Et eksempel på en empirisk modell er Hans B. Pacejka sin *Magic Formula*, mens *brush*-modeller er eksempler på relativt enkle fysisk baserte modeller. Mer komplekse og detaljerte fysiske modeller inkluderer RMOD-K, FTire og Hankook. Teoretisk baserte modeller kan i sin tur klassifiseres fra mer tilnærmede løsninger til mer komplekse, for eksempel fra den faste modellen (*rigid model*), til den stive ringmodellen (*rigid ring model*), til den elastiske ringmodellen (flexural ring model, som Fiala-modellen), og til de mest komplekse basert på endelig elementanalyse.

Enkle fysiske brush-modeller var svært populære i 1960- og 1970-årene, hvoretter Pacejka sine empiriske modeller ble utbredt for mange bruksområder.

Klassifisering av dekkmodeller etter formål
-------------------------------------------

### Kjøredynamikk-modeller

* Brush model (Dugoff, Fancher og Segel, 1970)
* Hohenheim tire model (fysisk tilnærming)
* Pacejka Magic Formula Tire (Egbert Bakker, Lars Nyborg og Hans B. Pacejka, 1987)
* TameTire (semi-fysisk tilnærming)
* TMeasy (semi-fysisk tilnærming)
* Stretched string tire model (Fiala 1954)

### Komfortmodeller

* BRIT (Brush and Ring Tire)
* CDTire (Comfort and Durability Tire)
* Ctire (Comfort tire)
* Dtire (Dynamical Nonlinear Spatial Tire Model)
* FTire (Flexible Structure Tire Model)
* RMOD-K (Comfort and Durability Tire)
* SWIFT (Short Wavelength Intermediate Frequency Tire) (Besselink, Pacejka, Schmeitz, & Jansen, 2005)

Bruksområder
------------

Fullt fysikkbaserte dekkmodeller har vanligvis vært for beregningsmessige dyre til å kjøres i sanntid under kjøresimuleringer. Eksempelvis har den fysikkbaserte dekkmodellen CDTire/3d vært for tung til å kjøre i sanntid, og man har derfor utviklet en ekvivalent semi-empirisk modell for sanntidsapplikasjoner etter "magic formula"-prinsippet kalt CDTire/Realtime, utledet gjennom eksperimenter og regresjonsanalyse. Mer om denne metoden kan leses i 2019 International Munich Chassis Symposium (side 753-774, Springer Vieweg, Wiesbaden).

I 2016 ble en litt mindre nøyaktig versjon av den fysikkbaserte dekkmodellen FTire adaptert for kunne å kjøres i sanntid. Denne sanntidsversjonen av FTire ble vist i 2018, og kunne for å kjøre på en 2.7 GHz 12-kjerners Intel Xeon E5 (2014, 22 nm-prosessorteknologi, pris cirka $2000 eller omtrent 18 000 kr i 2014) med 900 kontaktflate-elementer, en prøvetakingsfrekvens på 4.0 kHz, og inkludert termisk simulering og slitasjesimulering.

Den typiske prøvetakingsfrekvensen for dekkmodellen som brukes i bilsimulatorer er 1 kHz. Kjøring på høyere frekvenser (som for eksempel 2 kHz) kan imidlertid veie opp for numerisk stabilitet i noen scenarier, og kan øke modellnøyaktigheten i frekvensdomenet over omtrent 250 Hz.

Se også
-------

* Varmetransport
* Drive-by-wire

Referanser
----------

1. ↑  Rachel Evans *Quantum leaps Arkivert 23. november 2021 hos Wayback Machine.*, Automotive Testing Technology International, September 2015, p.43 quote from MTS' Mark Gillian: "*From an OEM perspective, thermal modelling may be overkill but the tire models are still the weak point of any vehicle model*"
2. 1 2 3 4  Yukio Nakajima (2019) *Advanced Tire Mechanics*, ch.11 pp.707-710
3. 1 2 3 4 5 6 7 8  Monsma, Saskia (2015) Feel the Tire - Tire Influence on Driver’s Handling Assessmen, phd thesis at Aalto University, pp.19-20
4. ↑  Pacejka (2012) ch.2
5. ↑  Francesco Conte (2014) EXPANDING THE BRUSH TIRE MODEL FOR ENERGY STUDIES (Thesis) p.10
6. ↑  Calabrese, F. Bäcker, M. & Gallrein, A. (2020) *Exploring simulator technology for tire development*, in Peter E. Pfeffer (Ed.) *10th International Munich Chassis Symposium 2019: chassis.tech plus*, p.772
7. ↑  FTire and ASM – Sophisticated Models for Real-Time Vehicle Dynamics Simulation, dSPACE GmbH, 2016
8. 1 2  Gipser, Michael and Baumann, Mario (2018) *FTire on the Driving Simulator*, pp.13-17, Presentation at International VI-Grade Users Conference, Milano, May 8-9, 2018
9. ↑  Teodosio, L. Alferi, G. Genovese, A. Farroni, F. Mele, B. Timpone, F. & Sakhnevych, A. (2021) *A numerical methodology for thermo-fluid dynamic modelling of tyre inner chamber: towards real time applications*, Meccanica, 56(3), 549-567.

Eksterne lenker
---------------

* NTNU Open: Lap time simulation: The use of Optimal Control to find the on-limit behaviour of a Formula Student racecar